google/wiki40b huggingface dataset:
Samenes Folkeforbund

Samenes Folkeforbund (SFF, nordsamisk Sámiid Álbmotlihttu (SÁL)) er et samisk politisk parti i Norge. Partileder er Liv Olaug Slettli.
Samenes Folkeforbund (SFF) ble stiftet i Baukop i Porsanger 3. juli 1993. Det er engasjert i arbeidet for likeverd for alle samer i Sápmi.
Samenes Folkeforbund er en av to samiske kultur- og hovedorganisasjoner som består av lokallag og direktemedlemmer. Et lokallag er en forening tilsluttet Samenes Folkeforbund. Lokallagene arrangerer aktiviteter og kurs og prosjekter for sine medlemmer i nærmiljøet. Hva slags aktiviteter man vil ha er det opp til lokallagets medlemmer å bestemme. Noen aktiviteter har hovedfokus på det sosiale og å bli kjent med andre, framheve og videreføre den samiske kulturen, språket og samfunnslivet.
Mange lokallag er med å arrangere Samefolkets Dag, 6. februar. Andre ting som gjøres er å arrangere kurs, drive informasjonsarbeid om samiske spørsmål, politisk påvirkning i lokale miljøer, prosjekter og mye mer. Hvert år får lokallagene i henhold til vedtekter utbetalt grunnstønad og aktivitetstilskudd. I tillegg kan lokallagene søke om prosjektmidler fra SFF og  andre instanser. Disse pengene bruker man på aktivitetene man ønsker å gjennomføre. I 2016 har Samenes Folkeforbund 13 lokallag i hele landet med hovedvekt i de nordligste fylkene.
Joe Sestak

Familie

Sestak er katolikk og vokste opp med en bror og seks søstre. Faren hans emigrerte fra Slovakia. Sestak har en datter, som fikk påvist hjernekreft da hun var fire år gammel.
Illescas (Uruguay)

Geografi

Byen ligger nær Cuchilla Grande.

Historie

Illescas ble grunnlagt i 1891.

Transport

Ruta 7 General Aparicio Saravia forbinder Illescas med Canelones, Cerro Chato, Santa Clara de Olimar og Melo.
ReFS

Resilient File System (ReFS), med kodenavnet Protogon, er et proprietært filsystem som ble utviklet av Microsoft og introdusert sammen med Windows Server 2012. Intensjonen med ReFS er at det skal bli etterfølgeren til NTFS.
Jordbær og grasbrann

Jordbær og grasbrann er et musikkalbum med Fabel, utgitt i 1996.
Razgrad

Geografi

Razgrad ligger i dalen som elven Beli Lom renner gjennom. Landskapet går under navnet Ludogorie og hører til Donausletten. Middelhøyden i kommunen Razgrad ligger fra 250 til 270 meter over havet.
I løpet av århundredene har flere handelsveier som forbant Sentral-Europa med svartehavsregionen og Asia krysset Razgrad.

Historie

Abrittus var en antikk romersk bosetting fra 2. til det 4. århundret. Restene av bosettingen finnes i Chisarlaka, ca 3 kilometer fra dagens Razgrad.
I juni 251 ble romerne nedkjempet i slaget ved Abrittus. Keiser Decius falt under slaget, som den første romerske keiser drept av barbarene.
Trolig utviklet dagens by seg fra den bulgarske bosettingen Chrasgrad i det 13. århundret. Etter Det osmanske rikets erobring i det 14. århundret kalte de byen Chesargrad, Chesegrad eller Chrasgrad, samtidig som bulgarerne kalte byen Razgrad.
Razgrad er kjent for hajdukene til vojvoden Tanjo Stojanov. Byen ble 16. januar 1878 under Den russisk-tyrkiske krig (1877-1878) erobret av det 13. russiske armekorps under ledelse av fyrst Alexander Dondukow-Korsakow. Under slaget falt ved siden av tallrike russiske soldater også 68 bulgarske frivillige.

Demografi

I 1998 var 69 % av innbyggerne bulgarere, hvorav en del muslimer og pomaker. Tyrkerne utgjorde 27 % (landsgjennomsnitt 9 % og 47 % i Razgrad oblast, mens sinti og roma utgjorde 2 %.

Kultur

Teatret Anton Straschimirow ble grunnlagt 1947. Kjent er også Kapanski Ensemble, et danse- og musikkensemble oppkalt etter kapanserne, en etnisk gruppe i området Ludogorie.
Kvalvik (Lyngen)

Kvalvik (nordsamisk: Hoammaluokta, kvensk: Kolsevuopio) er et tettsted i Lyngen kommune i Troms. Bygda ligger på vestsiden av fjorden Lyngen, omtrent 7 kilometer sør for Lyngseidet og 7 kilometer nord for Furuflaten, like sør for utløpet til Kvalvikelva. Fylkesvei 868 går gjennom bygda.
Gabriel Marselis

Gabriel Marselis (født 1609, død 1673) var en hollandsk kjøpmann som kom til Norge midt på 1600-tallet. Han var en yngre bror av Selius Marselis. Begge brødrene bygget opp store verdier i Norge. Marselis' gate i Oslo er oppkalt etter de to brødrene.
Før Gabriel M. flyttet til Norge ledet han et stort handelshus i Amsterdam og var kommissær for kong Christian IV. Brødrene Marselis ytte kongen store lån mot pant i eiendommer og bergverk, og hadde betydelige privilegier ved trelastutførsel fra Norge. Gabriel ble eier av blant annet Bærums verk og Eidsvoll Jernverk. Han ble adlet i 1665.
Gjør det selv

Gjør det selv er et norsk magasin som dekker stoffområdene bolig, interiør. Utgiver er Bonnier Publication International. Gjør det selv kommer med 18 utgaver i året.
Saint-Denis – Université (Paris Metro)

Saint-Denis – Université er en stasjon på metroen i Paris.
Stasjonen er endestasjon på linje 13.
Gujin tuixu jicheng

Gujin Tushu Jicheng (forenklet kinesisk: 古今图书集成; tradisjonell kinesisk: 古今圖書集成; pinyin: Gǔjīn Túshū Jíchéng) er en svært omfattende encyklopedi som ble til i Qingdynastiets tid, i epokene til Kangxi-keiseren og Yongzheng-keiseren. Verket ble ferdig i 1725.
Arbeidet ble til å begynne med ledet av mandarinen Chen Menglei (陳夢雷), og deretter overtok Jiang Tingxi. Det omdattet 800 000 sider og over 100 millioner kinesiske skrifttegn. Emnene spente over et vidt spekter, blant annet naturfenomener, geografi, historie, litteratur og statsskikk.
Arbeidet ble trykket i 1726 med bruk av flyttbare enkelttegnstyper av kobber. Det omfattet rundt 10 000 bind (卷, juǎn). Det ble trykket i om lag seksti eksemplarer.
En av Yongzhengs brødre holdt lenge sin ledende hånd over prosjektet, men Yongzheng var oppsatt på å gi alene ære til sin far Kangxi i stedet.
We're Off to See the Wizard

Norsk versjon

Den norske versjonen er kun kreditert som Oversatt.
World of Wisdom

World of Wisdom er et musikkalbum med Jannicke, som ble utgitt i 1992.
John Stewart

Personlig liv

Stewart hadde en lidenskap for maleri, stilte ut kunst og laget omslagene på sine albuminnspillinger og bøker. Han fortsatte å være en profilert låtskriver og turnerte jevnlig i USA og Europa. Han bodde i California sammen med sin hustru Buffy Ford Stewart. Stewarts bror, Mike Stewart, som døde i 2002, dannet folkerockgruppen We Five på midten av 1960-tallet.
Stewart døde av slag den 19. januar 2008 på sykehus i San Diego, ti dager før en oppsatt konsert i Scottsdale i Arizona. Han ble 68 år gammel.

The Kingston Trio

John Stewart var medlem av folkemusikkgruppen The Kingston Trio i 1961–1967, se egen artikkel for innspillingene.
Scapochaeriesthes

Levevis

Som de fleste andre trebukker borer larvene i ved.

Utbredelse

Arten er bare kjent fra Den demokratiske republikken Kongo.
Makassar

Makassar (eller Makasar) er provinshovedstaden for provinsen Sør-Sulawesi på Sulawesi i Indonesia. Mellom 1971 og 1999 het byen Ujung Pandang. Innbyggertallet anslås (2005) til 1 321 800.
Alle tiders haikere

Handling

Direktør Heidebrink kan ikke forhindre at datteren Helga haiker til Adriaterhavet sammen med sin franske venninne Suzy. Derfor sender han sin ansatte Fred Bürkner etter dem inkognito. Han blir imidlertid venn med jentene, og når den merkelige Christopher Greewood kommer dit er kvartetten perfekt.
Pseudocomeron

Levevis

Disse billene har larver som lever i død ved.

Utbredelse

Slekten er utbredt på Filippinene (Luzon).
Virtuell 8086 modus

Virtuell 8086 modus, også kalt VM86 og virtuell reell modus, er en adressemodus for 32-bit mikroprosessorer i X86-arkitekturen som debuterte med Intel 80386 den 17. oktober 1985. VM86 gjør det mulig for programmer som er laget for reell modus under MS-DOS og beslektede operativsystemer, å kjøre direkte i beskyttet modus.
Virtuell 8086 modus benytter en segmentert minnemodell identisk med reell modus, og 21-bit adressering som gjør det mulig å implementere virtuell hukommelse gjennom paging.
Virtuell 8086 modus finnes ikke i X86-64 lang modus, og er derfor ikke til stede i 64-bit x86-prosessorer som kjører i 64-bit beskyttet modus. VM86 er likevel fortsatt til stede når X86-64-prosessorer kjører i 32-bit beskyttet modus. 64-bit utgaver av Microsoft Windows (Windows Server 2003, Windows Vista og Windows Server 2008) har derfor ingen DOS boks og kan heller ikke kjøre 16-bit Windows programmer.

Bruk av Virtuell 8086 modus

I Windows/386 2.1, Windows 3.0, Windows 3.1x, Windows 95, Windows 98, Windows ME og Windows NT 3.1 ble virtuell 8086 modus benyttet til å kjøre programmer for MS-DOS og beslektede systemer i virtuelle DOS maskiner. Det samme var tilfelle for OS/2 2.x. I SCO UNIX ble VM86 benyttet i programmet Merge, og i GNU/Linux er den tatt i bruk av abstraksjonslaget DOSEMU.
Såkalte «DOS-programmer» for DOS-utvidere, som kjører i 286 og 386 beskyttet modus, blir ikke utført i Virtuell 8086-modus. Slike programmer kjører i ordinær brukermodus.

Adressering

Utfordringen med å kjøre 8086 kode for reell modus i beskyttet modus, er at adresseringen av RAM er helt forskjellig i beskyttet modus og reell modus. I Virtuell 8086 modus er den segmenterte minnemodellen bevart av kompatibilitetshensyn. Samtidig er imidlertid mekanismen for paging aktiv i den flate minnemodellen til det underliggende operativsystemet. Beskyttelse av minnet og isolering av adressemodus er derfor nødvendig.

Avbrudd

Ved avbrudd i maskinvaren, programvaren og gjennom instruksjonen iret, blir VM86 modus slått av og prosessoren vender tilbake til full beskyttet modus for å håndtere avbruddet. Før håndteringen av avbruddet blir DS, ES, FS, og GS registrene lagt på stakken og nullstilte.

Utvidet Virtuel 8086 modus i GNU/Linux

Støtte for Utvidet Virtuel 8086 modus i GNU/Linux, oppnås at «vme»-flagget i seksjonen «flags:» settes i filen /proc/cpuinfo. Dette kan også skje ved at andre bit i assembler-instruksjonen CPUID gir EDX-registeret verdien 0x2.
Attføringsbedrift

En attføringsbedrift tilbyr primært attføringstjenester for å få mennesker tilbake til jobb, og kan bistå alle mennesker med varierende grad av yrkeshemming, inkludert langtidssykemeldte, sosialhjelpsmottagere, langtidsledige og uføretrygdede.
En attføringsbedrift arbeider systematisk etter flere variabler, og har et nært samspill med NAV. Det er blant annet NAV lokalt som formidler personer til ulike tiltak i en attføringsbedrift. Gjennom slike arbeidsmarkedstiltak foretar attføringsbedriften en helhetlig tilnærming til hver enkelt person, og fremstår da som tiltaksarrangør for arbeidsmarkedstiltaket.
Slike arbeidsmarkedstiltak kan inkludere hjelp til å finne et egnet arbeid basert på egen kompetanse, ressurser og interesser gjennom avklaring, motivasjonsarbeid og arbeidstrening internt i attføringsbedriften eller på en ekstern bedrift i samarbeid med attføringsbedriften.
Svarabhakti

Svarabhakti (fra sanskrit, «del av vokal» eller «innskuddsvokal»), eller svarabhaktivokal, er et språklig fenomen som går ut på at en hjelpevokal plasseres mellom to konsonanter for å forenkle uttalen av ord. Fenomenet opptrer i ulike språk til ulike tider, men er ikke noe som skjer med nødvendighet. Svarabhaktivokalen er ofte en e, men kan også være andre vokaler.
Kan også betegnes som epentese (fra gresk epenthesis) som innebærer at et fonem eller en stavelse skjules inni i et ord, som oftest for å lette uttalen.

Eksempler fra andre språk

I engelsk opptrer svarabhakti på regulær basis foran endelsen -s dersom stavelsen foran ender med en lignende konsonant, f.eks. house → houses (flertall) og watch → watches (3. person presens av verb).
I japansk, hvor ingen ord har mer enn én konsonant etter hverandre i samme stavelse, tilpasses «problematiske» fra engelsk til japansk uttale ved hjelp av en svarabhaktivokal. F.eks. heter det engelske ordet street (med tre konsonanter først) på japansk sɯtoɺito. Her fungerer ɯ og o som svarabhakti mellom hhv. s/t og t/l.
Finlandisering

Finlandisering (finsk: suomettuminen, svensk: finlandisering, tysk: Finnlandisierung) er en prosess der en mektig stat har stor innflytelse over politikken som blir ført i en mindre nabostat. Ordet betyr «å bli som Finland». Ordet refererer til den sterke innflytelsen Sovjetunionen hadde over politikken som ble ført i Finland etter fortsettelseskrigen og under den kalde krigen.
Betegnelsen er generelt ansett som å være nedsettende. Ordet oppsto i vesttyske politiske debatter på slutten av 1960-tallet. Når betegnelsen ble brukt i Tyskland og andre NATO land ble den referert som en avgjørelse et lite land tok for å ikke utfordre en mektigere nabostat i utenrikspolitikken. Den er vanligvis brukt til å referere til Finlands politiske relasjoner til Sovjetunionen, men den kan også refereres til lignende internasjonale relasjoner, slik som Danmarks politiske relasjoner til Tyskland mellom 1871 og 1940.
I Finland ble betegnelsen finlandisering oppfattet som sløv kritikk som stammet fra en manglende evne til å forstå hvordan et lite land må forholde seg til en supermakt som nabo uten å miste suvereniteten. Av mange vanlige finner ble betegnelsen sett på som sterkt nedsettende. Grunnen til at Finland gikk inn i et «finlandiserende» forhold til Sovjetunionen var av realpolitiske grunner, å overleve.

Kritikk

USAs utenrikspolitiske eksperter fryktet at Vest-Europa og Japan skulle bli finlandisert, noe som kunne lede til en situasjon der USAs allierte ikke lenger støttet deres kamp mot Sovjetunionen. Teorien om «tautrekkingseffekten» (engelsk: bandwagoning) skapte støtte for ideen at hvis USA ikke lenger kunne sørge for en sterk og pålitelig støtte til de antikommunistiske organisasjonene hos sine allierte kunne NATO og USA-Japan alliansen kollapse.
Murielle Ahouré

2016

Ahouré ble afrikamester på 100 meter i Durban i Sør-Afrika i 2016 og var flaggbærer for Elfenbenskysten under  under åpningsseremonien for Sommer-OL 2016. Ahouré ble slått ut på semifinalen og endte spm nummer 10 på 100 meter under lekene og tilsvarende skjedde på 200 meter hvor hun ble nummer 12.
Alf Nordhus

Biografiske fakta

Han var født i Bergen og ble cand.jur. i 1943 og høyesterettsadvokat i 1953. Mens han studerte under 2. verdenskrig ledet han et illegalt studentutvalg ved det juridiske fakultetet.
Han var hjelpestatsadvokat 1946–1947, juridisk konsulent for Norsk Sjømannsforbund fra desember 1947 , senere juridisk konsulent for Norsk bygningsindustriarbeiderforening fra 1952, sensor ved juridisk embedseksamen fra 1955 og fast forsvarer i Oslo byrett fra 1961. I årene 1956–1959 var Nordhus leder for avviklingsstyret for Kongsberg Sølvverk,  et styre hvor forøvrig Harry Lindstrøm var sekretær.

Aktivt forsvar

Han ble etter hvert en meget kjent og etterspurt forsvarsadvokat og introduserte begrepet «aktivt forsvar». Med dette begrepet mente han at forsvaret ikke skulle overlate all etterforskning til politiet, og at forsvaret skulle drive egen etterforskning med private etterforskere og fremskaffe egne sakkyndige.

Kjente straffesaker

Han var forsvarer i mange alvorlige straffesaker. Han var for eksempel forsvarer i Liland-saken i 1970 og forsøkte å få denne saken gjenopptatt i 1971 etter at Sten og Vibeke Ekroth hadde drevet privat etterforskning og innlevert en dokumentsamling på 1700 sider. Gjenopptakelsessaken ble forkastet av Eidsivating lagmannsrett i 1975 og avvist av Høyesteretts kjæremålsutvalg i 1976. (Per Liland ble forøvrig frifunnet i 1994). Alf Nordhus var også medforsvarer sammen med Arne Haugestad for Arne Treholt i ankesaken hans. Det oppstod etter hvert samarbeidsproblemer mellom de to forsvarerne, og oppdraget endte med et brudd mellom Nordhus og Treholt etter Nordhus' håndtering av Treholts fluktplaner.
En av hans mest kjente saker er Hollekim-saken i 1965, der han gikk imot sin egen klient, Sigurd Hollekim, som hadde tilstått mordet på frisøren Astrid Aardal og fastholdt tilståelsen i retten, og fikk ham frikjent, fordi Alf Nordhus mente at han umulig kunne ha begått drapet.

Annen aktivitet

Nordhus var en profilert røyker.
Nordhus var i mange år fast deltager i radioprogrammet 20 spørsmål på NRK, der han bl.a. gjorde seg bemerket med sin høylytte latter. Ved en anledning var løsningen på en oppgave (som ble foreslått av lytterne) «Latteren til Nordhus».

Bokutgivelser

Alf Nordhus utga flere bøker om livet i rettssalen, bl.a. Jeg tar saken (1967) og (sammen med Jens Haugland) Bølger i Retten.
Apollon Records

1980-årene

Selskapet utgav LPer med artister som Elektrisk Regn og Alle Tiders Duster tidlig på 1980-tallet, men var uten aktivitet til det gjenoppstod i 2013.

2010-årene

Apollon Records gjennoppstod i 2013 og har etter det gitt ut for strømming, på vinyl og CD musikk av en rekke band og artister. 
Plateselskapet har vunnet to Spellemannspriser for sine utgivelser.  MK's Marvellous Medicine i 2016 og Jørgen Sandvik i 2018. 
Apollon Records har reutgitt mange av Bergensrockens mest kjente artister som Poor Rich Ones, Pompel & the Pilts, Pogo Pops, Sister Sonny og Kong Klang i tillegg til Paul Waaktaar-Savoy sitt band Savoy (band).
Plateselskapet er også kjent for sine utgivelser innen Progressiv rock. Artister som Arabs In Aspic, Windmill, Alwanzatar, Tronosonic Experience og Professor Tip Top er noen av artistene som gir ut plater på selskapet.
Laura Vandervoort

Trivia

Har svart belte i karate. Hun var på forsiden på Stuff Magazine i oktober 2007.
Joachim Sadrozinski

Liv og virke

Joachim Sadrozinski ble født i Østpreussen. Han sluttet seg til Reichswehr som offiserskadett i april 1926 og gjennomgikk det Prøyssiske Militære Akademi i Berlin i pril 1939. Senere kjempet han i andre verdenskrig og ble forfremmet til oberstløytnant. Han sluttet seg til generalstaben, og i juni 1944 ble såret. Han ble gruppeleder for de ansatte på Under general Friedrich Fromm, øverstkommanderende for Erstatningshæten (Ersatzheer), og fungerte som nestleder for Claus Schenk Graf von Stauffenberg.
Den 20. juli 1944 var Sadrozinski ansvarlig for koding og sending av «Valkyrie»-ordrer i Bendlerblock i Berlin. Han ble arrestert av Gestapo umiddelbart etter angrepet på Hitler 20. juli 1944, og 21. august 1944, ble dømt til døden av Volksgerichtshof (Folkedomstolen 29. september 1944. Sadrozinski ble hengt i Plötzensee fengslet sammen med Joachim Meichssner, Fritz von der Lancken, Wilhelm-Friedrich zu Lynar og Otto Herfurth.
Sadrozinski var gift med Elfriede Hempel og de hadde en datter og fire sønner.
Hildebrandt Meyers Bergensbeskrivelse

Hildebrandt Meyers Bergensbeskrivelse eller Samlinger til den Berømmelige og Navnkundige Norske Handels-Stad Bergens Beskrivelse  er en beskrivelse av Bergen skrevet i 1764 av byens daværende borgermester Hildebrandt Meyer (1722-1785).

Forfatteren

Hildebrandt Meyer startet sin yrkeskarriere som kjøpmann, ble så viserådmann i 1745 og borgermester i Bergen fra 19. august 1763 og frem til sin død i 1785. Meyer var en opplysningstidens mann, med tro på framskritt og fornuft, og på menneskets evner. Han var opptatt av handel og økonomi, av sosiale forhold og av nyttige tiltak for byen. Til å formidle sine tanker ga han ut bladet Den bergenske Borger-Ven i årene 1764-1765. Meyer var også historisk interessert og skrev flere verker om lokalhistoriske emner, blant annet om slaget på Vågen i 1665. 
Ved sin død etterlot han seg en samling håndskrevne opptegnelser og avskrifter til Bergens historie, i alt 10 bind. Samlingen ble i 1786 kjøpt inn for 300 riksdaler med bidrag av 42 bergenske borgere «til en bestandig eiendom for Bergens bye». Blant disse finnes altså hans Bergensbeskrivelse av 1764.

Bergensbeskrivelsens innhold

Bergensbeskrivelsen handler om byens grunnleggelse og navn, bygrensen og jurisdiksjon, folketall og inndeling i kirkesogn og kvarterer, om Vågen og havnen for øvrig, samt om havnevesenet, om ulike offentlige steder og gater, om festningsverk som Bergenhus, Fredriksberg og andre, samt om forsvar av byen. 
Videre beskrives Stadsporten, byens kirker og kirkegårder, klostre, samt Tollboden, Rådhuset, Erkebispegården, Katedralskolen og byens andre skoler. Sosiale institusjoner er også med i beskrivelsen; fattigvesenet, Barne-, Tugt og Manufakturhuset, fattighus og stiftelser som St.Jørgens hospital m.fl. Til slutt gis en oversikt over gavebrev og testamenter gitt til de fattige. Bind 2 omhandler først og fremst Bergen bys privilegier fra middelalderen og fremover. Ellers finnes en del kapitler om hanseatenes kontorer på Bryggen.
Manuskriptet er illustrert med 22 illustrasjoner av stadsbyggmester Johan Joachim Reichborn. Tegningene, som er fra 1768, viser fremtredende bygninger og to byprospekter.  
Første bindet av Bergensbeskrivelsen ble trykt og utgitt av Bergens historiske forening i 1904. Skolebestyrer B. E. Bendixen ga samtidig ut et medfølgende bind; ”Tilæg og Rettelser”. Bergen byarkiv oppbevarer originalmanuskriptene. Spesialsamlingene ved Universitetsbiblioteket i Bergen oppbevarer også enkelte manuskripter etter Hildebrand Meyer.
Rekviem (Mozart)

Requiem i d-moll (KV 626) fra 1791 er Wolfgang Amadeus Mozarts siste komposisjon. Selv om bare to tredeler stammer fra Mozarts penn er det et av hans mest kjente og beundrede verk. Mozart døde mens han komponerte verket, og siden det dreide seg om et oppdragsverk, ble det fullført av to av Mozarts elever på oppdrag av Mozarts enke Constanze. Omstendighetene rundt verkets tilblivelse og kvaliteten på de påfølgende utvidelsene har gitt opphav til heftige diskusjoner over lang tid. De uvanlige omstendighetene rundt komposisjonsoppdraget og den tidsmessige nærheten  mellom denne sjelemessen og Mozarts tidlige død har gitt opphav til frodige mytedannelser.
Verket har fire solistiske stemmer for sopran, alt, tenor og bass. Orkesteret består av to bassetthorn, to fagotter, to trompeter, tre tromboner (alt, tenor, bass), strykere (1. og andre 2. fiolin, bratsj, cello, kontrabass) og orgel.
Mozart fullførte egenhendig de to første satsene. I satsene tre til syv har han skrevet vokalstemmene, basslinjen og angitt rytmisk figurasjon for resten av orkesteret. Kun de åtte første taktene av korstemmen fra Lacrimosa er bevart fra Mozart, disse og resten av satsen ble instrumentert og fullført av Mozarts elev Franz Xaver Süßmayr, med et lite bidrag av Joseph von Eybler. Sats ni og ti er som tre til syv, med instrumentasjon av Süßmayr. Sats elleve til tretten er egenhendig komponert av Süßmayr. I den avsluttende satsen har Süßmayr brukt deler av første sats, og hele andre sats, kun med justeringer for forskjeller i tekst.
Glassmaleri

Glassmaleri er maleri fremstilt ved at man setter sammen stykker av fargede glass eller maler på klart glass. I førstnevnte er de adskilte glassdelene med ulik farge satt sammen med sprosser av bly, slik at de danner bilder eller mønstre.  Glassmalerier er først og fremst brukt i kirkevinduer, men forekommer også i andre bygninger.

Historie

De eldste restene av et glassmaleri er fra 600-tallet i England. I kirkekunsten hadde glassmaleriene sin storhetstid i gotikken fra 1100-tallet. På 1400- og 1500-tallet var det også små glassmalerier i finere privathus, i form av såkalte kabinettruter. Glassmalerkunsten fikk et nytt oppsving på 1800- og 1900-tallet. Teknikken var opprinnelig et europeisk fenomen, men i dag eksperimenteres det med glassmalerier over hele verden.
Også i Norge har et stort antall kirker og klostre vært utsmykket med glassmalerier i senmiddelalderen, men i motsetning til våre skandinaviske naboer er det ingen intakte vinduer som er bevart. Arkeologer har under utgravninger funnet et betydelig antall fragmenter, små glassbiter med dype, intense blåtoner, varm rubinrød, nyanser av rosa, gul og grønn.
De fleste glassmaleriene i Nidarosdomen er laget av kunstneren Gabriel Kielland i perioden fra 1908–1934. Han var på studieopphold i Frankrike, og ble særlig inspirert av katedralene i Chartres og Bourges.
Sjøgang

I oseanografi, benyttes sjøgang eller sjø (sea state) for å beskrive havoverflatens tilstand når det gjelder bølger forårsaket av vind og dønninger.
Sjøgang rapporteres ved visuell observasjon eller ved hjelp av instrumenter som værbøyer, bølgeradar og satellittovervåkning. DNMI utgir bølgevarsler for aktuelle havområder.

Praktisk bruk

Sjøgang er av betydning for helikoptertrafikken på kontinentalsokkelen siden det påvirker muligheten for å gjøre en sikker nødlanding på havet. Moderne helikoptre er utstyrt med nødflyteutstyr som skal klare å holde helikoptret flytende i opprett stilling i opp til sjø 6.